येँ (नेपालभाषा टाइम्स) - नेकपाया अध्यक्ष पुष्पकमल दाहालं माघ १६ गते लिपा सरकार विरुद्ध आम हड्ताल यायेमालीगु ख्याच्वः बिउगु दु। म्हिगः अखिल नेपाल महिला संघया भेलायात सम्बोधन यासें वय्कलं उगु ख्याच्वः बियादीगु खः ।
दाहालं प्रम ओली लिसे सहकार्य यायेगु झ्वलय् थम्हं नं छुं कमजोरी जूगु खँ स्वीकार यासें उकियात थःगु गल्ती जूगु खँ नं धयादीगु दु। अध्यक्ष दाहालं अदालत व निर्वाचन आयोग प्रति थःगु पूर्ण विश्वास दु धासें सुद्र्यः चिं व नेकपाया आधिकारिकता थःपिंत हे वइगु दावी नं यानादिल ।
